CELEX: 32001R1557
Language: da
Date: 2001-07-30 00:00:00
Title: Kommissionens forordning (EF) nr. 1557/2001 af 30. juli 2001 om gennemførelsesbestemmelser til Rådets forordning (EF) nr. 814/2000 om informationsforanstaltninger vedrørende den fælles landbrugspolitik

Avis juridique important

|

32001R1557

Kommissionens forordning (EF) nr. 1557/2001 af 30. juli 2001 om gennemførelsesbestemmelser til Rådets forordning (EF) nr. 814/2000 om informationsforanstaltninger vedrørende den fælles landbrugspolitik  

EF-Tidende nr. L 205 af 31/07/2001 s. 0025 - 0032

Kommissionens forordning (EF) nr. 1557/2001af 30. juli 2001om gennemførelsesbestemmelser til Rådets forordning (EF) nr. 814/2000 om informationsforanstaltninger vedrørende den fælles landbrugspolitikKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 814/2000 af 17. april 2000 om informationsforanstaltninger vedrørende den fælles landbrugspolitik(1), særlig artikel 9, ogud fra følgende betragtninger:(1) Under hensyn til erfaringerne fra årene 2000 og 2001 bør Kommissionens forordning (EF) nr. 1390/2000 af 29. juni 2000 om gennemførelsesbestemmelser til forordning (EF) nr. 814/2000 om informationsforanstaltninger vedrørende den fælles landbrugspolitik(2) ændres således, at visse bestemmelser tydeliggøres, ordningen for modtagelse og behandling af ansøgninger forbedres og visse bestemmelser lempes med henblik på at finansiere visse foranstaltninger af helt særlig interesse med 75 %. I betragtning af de fornødne ændringers omfang bør forordning (EF) nr. 1390/2000 omdannes, så bestemmelserne bliver overskuelige for alle.(2) I forordning (EF) nr. 814/2000 er det fastlagt, hvordan formen og indholdet af informationsforanstaltninger vedrørende den fælles landbrugspolitik skal være.(3) Indkaldelse af forslag er en af de mest effektive og gennemskuelige måder til at sikre, at de støttemuligheder, som forordning (EF) nr. 814/2000 tilbyder, får så stor offentlig omtale som muligt, og at det er de bedste foranstaltninger, der bliver udvalgt.(4) Det bør præciseres nøje, hvilke kriterier ansøgerne skal opfylde for at være støtteberettigede, og hvilke udelukkelseskriterier og generelle udvælgelseskriterier der skal gælde for foranstaltninger, som fastsat i artikel 3, stk. 2, i forordning (EF) nr. 814/2000.(5) Blandt modtagerne af den finansiering, der er fastsat i forordning (EF) nr. 814/2000, er der organisationer, som ikke har en defineret juridisk status. For at sikre, at Fællesskabets interesser beskyttes, bør der, når der gives et forskud på støtten, kræves garanti for et tilsvarende beløb.(6) For at så mange interesserede som muligt kan nyde godt af de finansielle midler, der er til rådighed, må tildelingen af en finansieringssats, der er højere end 50 %, være en undtagelse.(7) Komitéen for Den Europæiske Udviklings- og Garantifond for Landbruget (EUGFL) bør efter den procedure, som blev indført med Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(3), underrettes om de foranstaltninger, der finansieres under nærværende forordning, da det kan betyde bedre koordinering mellem de foranstaltninger, som medlemsstaterne gennemfører, og dem, som støttes af Fællesskabet.(8) I betragtning af fristen for at offentliggøre indkaldelsen af forslag bør forordningen straks træde i kraft.(9) De i denne forordning fastsatte foranstaltninger er i overensstemmelse med EUGFL-komitéens udtalelse -UDSTEDT FØLGENDE FORORDNING:Artikel 1AvendelsesområdeI denne forordning fastlægges gennemførelsesbestemmelserne for informationsforanstaltninger vedrørende den fælles landbrugspolitik i form af de aktivitetsprogrammer og punktforanstaltninger, der er omhandlet i artikel 2, stk. 1, litra a) og b), i forordning (EF) nr. 814/2000.Artikel 2Indkaldelse af forslagKommissionen offentliggør senest den 31. juli hvert år i De Europæiske Fællesskabers Tidende en indkaldelse af forslag, hvori det blandt andet angives, hvilke temaer og foranstaltninger der vil blive prioriteret, og hvilke frister der gælder for fremsendelse af ansøgninger og påbegyndelse, gennemførelse og afslutning af opfølgningen af foranstaltninger.Artikel 3Betingelser for tildeling af støtte1. De organisationer og foreninger, der er omhandlet i artikel 2, stk. 1, litra a), i forordning (EF) nr. 814/2000, skal opfylde følgende betingelser:a) være private; med hensyn til organisationer eller foreninger af andre organisationer eller foreninger skal sidstnævnte også være privateb) have et almennyttigt formålc) have været etableret i en medlemsstat i mindst to år.2. De personer, der er omhandlet i artikel 2, stk. 1, litra b), i forordning (EF) nr. 814/2000, skal være juridiske personer, der har været lovligt oprettede i en medlemsstat i mindst to år.3. Hvis der ifølge den i artikel 9 omhandlede aftale kan udbetales et forskud på støtten, stiller forslagsstilleren en bankgaranti for et tilsvarende beløb.Garantien er ikke påkrævet, hvis forslagsstilleren er en offentlig institution.Artikel 4Grunde til afvisning af forslagsstillereEn forslagsstiller afvises i følgende tilfælde:a) hvis han er erklæret konkurs eller under likvidation, hans aktiviteter er endeligt eller midlertidigt ophørt, han er under skifte eller tvangsakkord, eller han befinder sig i en lignende situation efter en tilsvarende procedureb) hvis han har modtaget en endelig dom for en kriminel handling, der påvirker hans faglige hæderlighedc) hvis han har begået en alvorlig professionel forseelsed) hvis han er i restance med betaling af socialsikringsbidrag, skatter og afgiftere) hvis han ikke har den fornødne finansielle, faglige og professionelle kapacitet til at gennemføre foranstaltningen set ud fra de i bilag I, punkt 3, litra c) og d), nævnte oplysninger.Artikel 5Foranstaltninger, der ikke er støtteberettigedeForuden de i artikel 2, stk. 3 i forordning (EF) nr. 814/2000 nævnte foranstaltninger ydes der ikke støtte til foranstaltninger:a) der giver en økonomisk gevinstb) der vedrører generalforsamlinger eller vedtægtsbestemte møderArtikel 6Udelukkelsesgrunde og acceptkrav til foranstaltningerne1. Aktivitetsprogrammer, der indebærer ansøgninger om støtte på under 25000 EUR og over 500000 EUR, udelukkes.2. Punktforanstaltninger, der indebærer ansøgninger om støtte på under 5000 EUR og over 100000 EUR, udelukkes3. Programmer og punktforanstaltninger, der forberedes, gennemføres og opfølges uden for den periode, der er fastlagt i den indkaldelse af forslag, som de vedrører, udelukkes.4. I et og samme regnskabsår kan en forslagsstiller indgive højst ét aktivitetsprogram eller tre punktforanstaltninger.5. Hvis der i indkaldelsen af forslag for det pågældende regnskabsår er fastsat en anden dato for indsendelse af ansøgninger, kan den forslagsstiller, hvis aktivitetsprogram er blevet afvist, indsende højst tre støtteansøgninger, der hver vedrører en punktforanstaltning, idet loftet i denne artikels stk. 2 overholdes.6. Kun støtteansøgninger, der indsendes som fastsat i bilag I, kan komme i betragtning.Artikel 7Udvælgelseskriterier for foranstaltningerne1. Kommissionen udvælger de ansøgninger, der er godkendt til at kunne modtage fællesskabsstøtte, på grundlag af kriterier for projektets kvalitet og et fornuftigt cost-benefit forhold, jf. artikel 3, stk. 2, i forordning (EF) 814/2000.2. Kvaliteten af projektet vurderes blandt andet ud fra:a) foranstaltningernes relevans og almene interesseb) europæisk dimension og merværdic) dets varige multiplikatorvirkning på europæisk, nationalt og regionalt pland) dets bidrag til udvikling af et multinationalt, tværregionalt eller tværsektorielt samarbejdee) hvordan foranstaltningerne skal evalueres.3. Omkostningseffektiviteten vurderes blandt andet ud fra:a) hvor fornuftigt det forelagte budget erb) hvor stort et bidrag, Kommissionen ansøges omc) ansøgerens evne til at mobilisere andre finansieringskilder.4. Udvælgelseskriterierne er nærmere præciseret i bilag II.Artikel 8Sats for den finansielle støtte1. Fællesskabsstøtten til de udvalgte foranstaltninger kan højst udgøre 50 % af de støtteberettigede omkostninger, sådan som de er defineret i bilag III.2. Fællesskabsstøtten kan hæves til 75 % af de støtteberettigede omkostninger til en punktforanstaltning eller til en eller flere programaktiviteter, hvis de har en helt særlig interesse set ud fra udvælgelseskriterierne, og de indebærer opholdsudgifter pr. deltager pr. dag på mindre end 60 % af det maksimale beløb pr. dag, der fremgår af de tariffer, som Kommissionen stiller til rådighed for forslagsstillerne.Foranstaltninger i landdistrikter vil have førsteprioritet.Artikel 9AftaleFor de udvalgte ansøgninger indgås der en aftale mellem Kommissionen og støttemodtagerne om de rettigheder og pligter, som følger af Kommissionens beslutning om at yde støtte.Artikel 10ÅrsregelStøtten ydes udelukkende på årsbasis og giver ingen som helst ret til støtte de følgende år, selv om foranstaltningen indgår i rammerne for en flerårig strategi.Artikel 11Offentlig omtaleDer vil hvert år i De Europæiske Fællesskabers Tidende blive offentliggjort en liste over støttemodtagere og over aktiviteter, der finansieres inden for rammerne af denne forordning, med angivelse af beløb og sats for den finansielle støtte.Artikel 12Underretning af EUGFL-komitéenEUGFL-komitéen underrettes om:a) indholdet af indkaldelsen af forslag inden offentliggørelsen herafb) indleverede aktivitetsprogrammerc) foranstaltninger, til hvilke der kan ydes støtted) aktiviteter, der iværksættes på Kommissionens initiativ.Artikel 13EvalueringMed henblik på den i artikel 7 i forordning (EF) nr. 814/2000 omhandlede evaluering af finansierede foranstaltninger skal støttemodtagerne forelægge alle oplysninger, der gør det muligt at foretage evalueringen, og blandt andet besvare de spørgeskemaer og evalueringsskemaer, som Kommissionen vedlægger ansøgningsskemaerneKommissionen foretager evalueringen senest fire år efter forordningens ikrafttræden.Artikel 14OphævelseForordning (EF) nr. 1390/2000 ophæves.Artikel 15IkrafttrædenDenne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 30. juli 2001.På Kommissionens vegneFrederik BolkesteinMedlem af Kommissionen(1) EFT L 100 af 20.4.2000, s. 7.(2) EFT L 158 af 30.6.2000, s. 17.(3) EFT L 160 af 26.6.1999, s. 103.BILAG IINDSENDELSE AF OG INDHOLD I STØTTEANSØGNINGER1. For støtteansøgningerne gælder følgende:a) de skal afleveres inden for de fastsatte fristerb) alle felter skal udfyldes korrekt og på maskinec) de indsendes i fem eksemplarer, der alle er underskrevet og dateret af den person, der er ansvarlig for foranstaltningen(1). Til støtteansøgningerne anvendes de originale skemaer, som kan rekvireres hos de kommissionstjenestegrene, der er anført i indkaldelsen af forslag. Hvis hele eller en del af foranstaltningen finder sted uden for Fællesskabet, skal der indsendes et ekstra eksemplar.d) de sendes som anbefalet breve) de skal være affattet på et af de officielle sprog i Fællesskabet, og der kan vedlægges en kort beskrivelse af projektet på et af de andre officielle sprog.2. For budgetoverslaget gælder følgende:a) det indsendes for hver foranstaltning (gælder også for programmer)b) det opstilles ved brug af de originaldokumenter, der kan findes på Internetadressen, eller rekvireres hos de kommissionstjenestegrene, der er anført i indkaldelsen af forslagc) det skal være balanceret, være angivet i euro, og der må ikke forekomme fejld) det skal være tilstrækkeligt detaljeret til at give mulighed for at identificere, følge og kontrollere de foreslåede foranstaltningere) det skal være anført, hvilke beregninger og specifikationer der er anvendt ved udarbejdelsenf) på indtægtssiden skal være anført:- forslagsstillerens direkte bidrag- nærmere angivelse af bidragene fra eventuelle andre bidragydere- eventuelle indkomster, der opstår i forbindelse med projektet, herunder i givet fald deltagergebyrer- hvilket tilskud der ansøges om fra Kommissionen, med en fordeling i tilfælde af, at der er indgivet flere ansøgninger til Kommissioneng) det skal være dateret og underskrevet af den person, der er ansvarlig for foranstaltningen.3. Ansøgningen skal være vedlagt følgende:a) vedtægter, organisationsplan, forretningsorden for forslagsstilleren samt seneste aktivitetsrapportb) alle dokumenter, som kan bevise, at forslagsstilleren ikke befinder sig i en af de situationer, der er omhandlet i artikel 4, litra a), b), c) og d), i denne forordningc) balance og årsregnskaber for de seneste to regnskabsård) ethvert dokument, som gør det muligt at vurdere forslagsstillerens finansielle, tekniske og professionelle kapacitet, især oplysninger om uddannelses- og fagdiplomer og om de projektansvarliges erfaringer, det årlige gennemsnitlige antal beskæftigede, materiel og teknisk udstyr til disposition samt en kort beskrivelse af foranstaltninger, som er gennemført inden for de seneste to åre) det detaljerede program for hver foranstaltning med angivelse af de særlige emner, der skal behandles, begivenhedens eller publikationens strukturer, og så vidt muligt navn, stilling og erhvervserfaring for de deltagere, der får dækket transport- eller opholdsudgifter, og for foredragsholderne samt en angivelse af, hvilke emner sidstnævnte skal behandlef) ethvert dokument, som kan bruges til at vurdere indholdet af foranstaltningen.Hvis der benyttes underleverandører, skal der gives de samme oplysninger for at bevidne den eller de pågældende underleverandørers finansielle, tekniske og professionelle kapacitet.(1) Ansøgningerne kan sendes med edb, men der skal i så fald også sendes et eksemplar på papir, der er underskrevet og dateret af den ansvarlige for foranstaltningen.BILAG IIUDVÆLGELSESKRITERIER1. For de i artikel 7, stk. 2, omhandlede kriterier:a) foranstaltningens relevans og almene interesse vurderes blandt andet ud fra:- om der er overensstemmelse mellem indholdet af foranstaltningen og de mål, der er fastsat i artikel 1 i Rådets forordning (EF) nr. 814/2000, og de prioriterede temaer, der er anført i indkaldelsen af forslag- relevansen af de informationsbehov, som ansøgeren anfører- om der er overensstemmelse mellem de af ansøgeren foreslåede foranstaltninger og de påtænkte budgetmidler og menneskelige ressourcer- om der er overensstemmelse mellem de af ansøgeren foreslåede foranstaltninger og målgruppenb) den europæiske dimension og merværdien heraf vurderes blandt andet ud fra:- antal lande, der berøres af foranstaltningen- antal regioner, der berøres af foranstaltningen- antal sektorer, der dækkes af foranstaltningen- antal organisationer, der inddrages i udformningen og gennemførelsen af foranstaltningen- et effektivt og afbalanceret samarbejde mellem de forskellige partnere med hensyn til programmering af foranstaltningerne, gennemførelse af foranstaltningerne og deres finansielle bidrag- repræsentativiteten for de berørte organisationer med antal medlemmer og deres aktivitetsområder- ekspertisen hos foredragsholderne eller personer, der er involveret i gennemførelsen af foranstaltningen, set i forhold til de behandlede temaerc) den varige multiplikatorvirkning på europæisk, nationalt eller regionalt plan vurderes blandt andet ud fra:- antal modtagere under foranstaltningen- repræsentativitet for modtagerne og typen af modtagere- den planlagte formidlingspolitik, dvs.:- de påtænkte kommunikationsmidler (publikationer, rapporter, databaser, kataloger, opfølgningsseminarer, tekniske vejledninger, m.m.)- anvendte medier (papir, elektroniske medier, audiovisuelle medier)- anvendte formidlingskanaler (presse, direct mail, direkte distribution, m.m.)- opfølgningen af foranstaltningen eller dens flerårige karakterd) bidraget til udvikling af et multinationalt, tværregionalt eller tværsektorielt samarbejde vurderes blandt andet ud fra:- iværksættelse af udvekslinger- fælles udnyttelse af erfaringer- oprettede partnerskaber- oprettede netværk- indførelse af en informationspolitik og/eller formidling i fællesskabe) evalueringen af foranstaltningerne vurderes blandt andet ud fra:- gennemførelse af en forudgående evaluering- gennemførelse af en efterfølgende evaluering- kriterier for en veludført evaluering- anvendte teknikker (meningsmålinger, spørgeskemaer, statistikker, m.m.).2. For de i artikel 7, stk. 3, omhandlede kriterier:a) Hvor fornuftigt det forelagte budget er, vurderes blandt andet ud fra:- det samlede beløb for foranstaltningen- hvilke udgifter der er angivet for hver enkelt post, blandt andet på grundlag af de bedste vilkår på markedet og i forhold til satser eller tariffer, der er fastsat af Kommissionens tjenestegrene- balance mellem de forskellige poster- de samlede omkostninger for hver direkte modtager under foranstaltningenb) det ansøgte bidrag vurderes blandt andet ud fra:- beløbets størrelse- andelen af de samlede indtægterc) ansøgerens evne til at mobilisere andre finansieringskilder vurderes blandt andet ud fra:- ansøgerens egne midler i forhold til de samlede indtægter- midler fra offentlige (nationale, regionale eller lokale) eller private kilder i forhold til de samlede indtægter- størrelsen af de bidrag, som deltagerne anmodes om at erlægge.BILAG IIISTØTTEBERETTIGEDE OMKOSTNINGER1. For at være støtteberettigede skal omkostningerne imødekomme følgende kriterier:a) de skal være direkte fremkaldt af foranstaltningenb) de skal være absolut nødvendige for gennemførelsen af foranstaltningen og respektere de bedst mulige vilkår, der er til rådighed på markedet.2. Omkostningerne skal have tilknytning til:a) forberedelsen af foranstaltningen (udarbejdelse, research, koordinering, annoncering, forudgående evaluering, m.m.)b) gennemførelsen af foranstaltningen (produktionsomkostninger, honorarer til foredragsholdere, leje af anlæg og udstyr, tolkning, trykning af dokumenter, deltagergebyrer, rejseudgifter, m.m.)c) opfølgning (presseomtale, udsendelse af referater, efterfølgende evaluering, m.m.).3. Følgende omkostninger er støtteberettigede:a) personaleomkostninger (enhedsomkostninger pr. arbejdsdag) mod forelæggelse af lønsedler for den pågældende periode eller fakturaer, hvis der benyttes eksternt personaleb) de nedenfor nævnte transportomkostninger:- udgifter til reservation og rejse på anden klasse med tog ad korteste vej mod forelæggelse af billet(1)- udgifter til flybillet for rejser over 800 km (returbillet) på økonomiklasse og til de mest favorable vilkår på markedet (APEX, PEX, Ekskursion, m.m.) og mod forelæggelse af billet og boardingpas(2)- udgifter til busrejser fra en by til en anden ad korteste vej og mod forelæggelse af billet eller faktura- udgifter til leje af bus eller personbil, forudsat at de fremgår af budgetoverslaget og er behørigt dokumenteret, og mod forelæggelse af faktura- udgifter til rejse i egen bil udregnet på grundlag af gældende pris for togrejse på anden klasse eller for bus ad korteste vej og uden nogen form for supplement; disse udgifter er støtteberettigede mod forelæggelse af en erklæring underskrevet af brugeren med angivelse af afgangs- og ankomstdato, afgangssted og bestemmelsessted samt en attestation fra jernbane- eller busselskabet med prisen for en sådan rejse(3); udgifter til benzin, parkering, bompenge og måltider, som brugeren af egen bil måtte have, er ikke støtteberettigede- ikke udgifter til bybefordring (bus, metro, sporvogn) og taxaudgifterc) udgifter til kost og logi i følgende tilfælde:- inden for det daglige maksimumsbeløb pr. person (oplysninger herom kan fås hos Kommissionen); dette beløb dækker udgifter til logi og til måltider indtaget i grupper som led i foranstaltningen mod forelæggelse af faktura- inden for et fast beløb pr. person, pr. måltid og pr. morgenmåltid (oplysninger herom kan fås hos Kommissionen), hvis det er planlagt, at alle eller nogle af måltiderne ikke indtages i fællesskab- fælles hotelregninger accepteres kun, hvis de indeholder oplysninger om værelsesnumre, personernes navne og antal overnatninger; på restaurantregninger skal antallet af kuverter være angivet, og der skal vedlægges en liste over deltagerne i måltidetd) udgifter til tolkning og oversættelse på de samme betingelser som for personaleudgifter og inden for de lofter, der kan fås oplysninger om hos Kommissionene) honorarer til eksperter eller foredragsholdere inden for et loft, der kan fås oplysning om hos Kommissionen, mod forelæggelse af en faktura og betalingsbevis, forudsat at de ikke er ansat i en offentlig national eller international institution eller i en af fællesskabsinstitutionerne, og at de hverken er medlemmer eller ansatte i den organisation, der modtager støtten, eller i en hertil associeret eller tilsluttet organisationf) leje af konferencelokale og materiel mod forelæggelse af fakturag) underleverancer, men kun i de tilfælde, der specifikt er nævnt i aftalen; støttemodtageren skal indkalde mindst tre forslag, hvis kontrakten er på over 10000 EUR, forsyne Kommissionen med dokumentation for, at den valgte underleverandør havde det bedste tilbud set i forhold til pris og kvalitet, og begrunde et andet valg, hvis der ikke er tale om lavest bydende; underleverandøren er underlagt samme regler som støttemodtagerenh) publikationsomkostninger og forsendelsesudgifter samt omkostninger til audiovisuelle produktioner, bortset fra personaleomkostninger, mod forelæggelse af fakturaeri) andre omkostninger som følge af krav, der er anført i støtteaftalen (revision, specifikke evalueringer af foranstaltningen, rapporter, oversættelse, sikkerhedsstillelse, m.m.), mod forelæggelse af fakturaerj) et beløb til uforudsete udgifter på højst 5 % af de direkte støtteberettigede omkostningerk) et fast beløb på højst 7 %, der beregnes af det samlede beløb af de støtteberettigede direkte omkostninger, inklusive beløbet til uforudsete udgifter, der dækker forbrugsartikler, hjælpematerialer, samt andre udgifter (der kan være tale om udgifter til telefon, fax, post, Internet, fotokopiering og diverse kontorartikler), forudsat at støttemodtageren ikke på anden måde modtager støtte til driftsudgifter fra Europa-Kommissionen.4. Følgende omkostninger er ikke støtteberettigede:a) bidrag i naturalierb) uspecificerede eller faste omkostninger, bortset fra de særlige tilfælde, som er nævnt i denne forordningc) indirekte omkostninger (husleje, elektricitet, vand, gas, forsikring, skatter og afgifter, m.m.)d) omkostninger til kapitalinvesteringer, hensættelser, debetrenter, kurstab, gaver og luksusudgifter.5. Den dato, der er afgørende for, hvorvidt en omkostning er støtteberettiget, er den dato, på hvilken udgiften påløb, og ikke fakturadatoen.Omkostninger, der er påløbet inden datoen for indledningen af foranstaltningen, som den fremgår af støtteaftalen, vil ikke kunne komme i betragtning.6. Alle fakturaer skal være behørigt udformet i overensstemmelse med lovgivningen og reglerne i det pågældende land, og momsbeløbet og -satsen skal være tydeligt angivet. Dårlige kopier vil ikke blive taget i betragtning.7. Ubegrundede omkostninger vil ikke kunne komme i betragtning.8. Omkostningerne skal være faktisk afholdt og opført i støttemodtagerens regnskab eller fremgå af afgiftsbilagene og kunne identificeres og kontrolleres.9. Hvis de støtteberettigede omkostninger direkte varetages af en anden bidragyder, skal det være anført i budgetoverslaget og det endelige regnskab i rubrikken "andre bidrag", og de skal overholde kravene i punkt 6, 7 og 8.(1) Når transporten foregår på en anden klasse, er udgifterne ikke støtteberettigede, med mindre der vedlægges en attestation fra transportselskabet, der angiver beløbet for anden klasse, og i så fald er det kun dette beløb, der er støtteberettiget.(2) Når transporten foregår på en anden klasse, er udgifterne ikke støtteberettigede, med mindre der vedlægges en attestation fra transportselskabet, der angiver beløbet for anden klasse, og i så fald er det kun dette beløb, der er støtteberettiget.(3) Hvis der ikke findes offentlige transportmuligheder, og afstanden tur-retur er mindre end 300 km, er de støtteberettigede omkostninger som en undtagelse fastsat til 0,25 EUR pr. kilometer.